Spøgelsesbilisten og en anden bilist blev dræbt på stedet, da de to omkring klokken 04:30 søndag morgen kørte frontalt sammen på E45 i nordlig retning nord for rasteplads Himmeland. - Føreren af den bil, der kørte i nordlig retning afgik ved døden ved påkørslen og hans bil brød i brand på stedet, skriver vagtchef Karsten Højrup Kristensen i meddelelsen. Politiet fik meldingen om spøgelsesbilisten klokken 04.17, hvor flere opmærksomme bilister havde gjort Politiet opmærksom på spøgelsesbilisten. Den anden bilist, der var fører af spøgelsesbilen, døde også ved påkørslen, hvor bilen endte i autoværnet. Begge omkomne bilister var fastklemte, og på grund af de omfattende skader var det ikke muligt at frigøre dem på stedet, derfor blev bilerne med de omkomne transporteret til Aalborg, hvor personerne blev frigjort fra bilerne. Motorvejen blev straks spærret, hvor brandvæsen, politi og ambulancer og var på stedet. Ifølge Politiet var spøgelsesbilisten en 25-årig mand fra Tårs, og føreren af den anden personbil var en 45-årig mand fra Gjøl området. Opdateres.

Opsummering:
To blev dræbt, da en spøgelsesbilist søndag morgen kolliderede en modkørende E45 Nordjyske Motorvej.